Vigo, 13 de novembro de 2020

Estimadas familias

No Diario Oficial de Galicia de hoxe, sae publicada a orde que regula o procedemento de distribución de máscaras entre o alumnado de Educación Primaria e Secundaria. Segundo o indicado na mesma, terá dereito a recibir estas máscaras **sen necesidade de facer ningún trámite**, **todo o alumnado que foi beneficiario das axudas de material escolar deste curso 20/21.**

So terá que facer solicitude, aquel alumnado que, non sendo beneficiario das axudas de material do curso 20/21, cumpla polo menos un destes dous requisitos:

 -Pertenza a familia con renda per cápita igual ou inferior a 6.000€.

 -Ter unha discapacidade igual ou superior ao 65%

 O impreso de solicitude (un por familia) deberá entregarse na secretaría do Colexio segundo o formulario “Anexo I” ata o 27 de novembro acompañado de:

 -Copia do libro de familia

 -Anexo II (comprobación de datos de membros computables da unidade familiar)

 -Certificado de discapacidade (de ser o caso)

 Unha vez rematado o proceso de solicitude, enviaremos información ás familias solicitantes a través de correo electrónico, sobre a concesión ou non da mesma.

 Unha aperta

